สวัสดีค่ะ ดิฉัน มีเนื้อนูนขึ้นมาที่โหนก อวัยวะเพศ ตอนแรกขึ้นมาไม่เจ็บคะ แต่ปัจจุบันใหญ่ขึ้น และตอนมีอาการเจ็บ ต้องรักษา หรือทานยาอะไรดีค่ะ
สวัสดีค่ะ อาการมีเนื้อนูนขึ้นมาที่โหนกอวัยวะเพศ เริ่มมีอาการเจ็บดังกล่าวมา อาจจะเกิดมาจาก ต่อมน้ำเหลืองโตตามหลังการอักเสบ โดยมักจะมีอาการกดเจ็บ สาเหตุอื่นๆเช่น ฝีมะม่วง ซึ่งเป็นการติดเชื้อโรคติดต่อทางเพศสัมพันธ์ชนิดหนึ่ง การมีรูขุมขนอักเสบที่ติดเชื้อและมีฝีหนองเป็นก้อน โดยที่มักจะเจ็บเช่นกัน หรือเป็นก้อนไขมัน ก้อนของชั้นกล้ามเนื้อหรือชั้นใต้กล้ามเนื้อที่มีการอักเสบขึ้นมา เป็นต้นเบื้องต้นไม่ไปแกะเกาหรือบีบบริเวณดังกล่าว ใช้น้ำเปล่าสะอาดล้างเบาๆภายนอก ระวังการกระทบกระแทก งดการมีเพศสัมพันธ์ไปก่อน กินยาแก้ปวดเพื่อบรรเทาอาการได้ควรรีบไปพบแพทย์หากเจ็บมากขึ้นเรื่อยๆ ไม่ทุเลาด้วยยา หรือก้อนปวด บวม แดง มีเลือดหรือหนองไหลออกมาให้เห็น หากตอนนี้ไม่สบายใจ ก็ควรไปตรวจในเวลาพรุ่งนี้ได้เลยค่ะ